ฝนตกที่ศรีราชา ปิกอัพตกหลุมเหินฟาดเสาไฟ ด.ญ.6 เดือนดับคาที่ 
ชลบุรีฝนตกหนัก ถนนลื่น กระบะแต่งซิ่ง เสียหลักพุ่งชนอัดเสาไฟส่องสว่างเกาะกลางถนนที่ศรีราชา พ่อแม่เจ็บ ส่วนลูกน้อยวัย 6 เดือนเสียชีวิตคาที่เวลา 10.30 น. วันที่ 30 พฤษภาคม ร.ต.อ.ธัชกร นารานันทน์ญา รอง สว. สอบสวน สภ.บ่อวิน อ.ศรีราชา จ.ชลบุรี ได้รับแจ้งว่าเกิดเหตุรถยนต์กระบะ ลื่นถนนเสียหลักพุ่งชนอัดเสาไฟส่องสว่าง มีผู้ได้รับบาดเจ็บ 2 ราย และมีเด็กวัย 6 เดือน เสียชีวิตคาที่ เหตุเกิดบนถนนสายอินโดจีน ฝั่งมุ่งหน้าเข้าบ่อวิน หมู่8 ต.บ่อวิน อ.ศรีราชาที่เกิดเหตุเป็นถนน 3 เลน ขับขี่ทางเดียว มีฝนตกลงมาอย่างต่อเนื่อง ทำให้สภาพพื้นถนนลื่น ที่บริเวณเกาะกลางถนนพบเสาไฟส่องสว่าง 2 ต้น หักโค่น ใกล้กันพบรถยนต์กระบะ แต่งซิ่ง ยี่ห้อ อีซูซุ สีขาว หมายเลขทะเบียน งพ 3725 ชลบุรี อยู่ในสภาพด้านฝั่งผู้โดยสารนั่ง หน้า ยุบเข้าไปด้านใน ยางล้อหน้าแตก พังเสียหายรอบคันรถตรวจในรถ พบผู้ได้รับบาดเจ็บ ชื่อนายสุขสันต์ บุญเต็มพร้อม อายุ 31 ปี อยู่บ้านเลขที่ 105 ม.3 ต.หนองบอนแดง อ.บ้านบึง จ.ชลบุรี คนขับ ศีรษะแตก และมีบาดแผลถลอกตามร่างกาย ใกล้กันพบ น.ส.กัลยาณี จันคา อายุ 28 ปี นั่งข้าง ได้รับบาดเจ็บสาหัส บริเวณท้ายทอย มีบาดแผลฉกรรจ์ เจ้าหน้าที่รีบปฐมพยาบาลเบื้องต้น ก่อนนำตัวส่งโรงพยาบาลพญาไท ศรีราชานอกจากนี้ยังพบ เด็กหญิง วัย 6 เดือน เสียชีวิตในสภาพศีรษะแตก และมีบาดแผลตามร่างกายสอบถามนายสุขสันต์ บอกว่า ก่อนเกิดเหตุตนเองได้พาลูกสาวไปหาหมอ ที่คลินิก ต.ศรีราชา จนขากลับ ได้ขับกลับบ้านที่ต.บ่อวิน ขับมาตามส้นทางในเลนขวา ซึ่งขณะนั้นมีฝนตกลงมาอย่างหนัก ทำให้ตนเองมองไม่เห็นหลุมซึ่งมีน้ำขัง จนรถเกิดเหินเสียหลักพุ่งไปชนกับเสาไฟส่องสว่างทั้งนี้ ขณะนี้แม่เด็ก ไม่ทราบว่าลูกสาวเสียชีวิต เพราะยังไม่มีใครกล้าบอก กลัวจะเกิดอาการช็อก เป็นอะไรไปอีกคน ซึ่งหลังจากนี้ ตำรวจจะมีการสอบสวนอย่างละเอียดอีกครั้ง
ชลบุรีฝนตกหนัก ถนนลื่น กระบะแต่งซิ่ง เสียหลักพุ่งชนอัดเสาไฟส่องสว่างเกาะกลางถนนที่ศรีราชา พ่อแม่เจ็บ ส่วนลูกน้อยวัย 6 เดือนเสียชีวิตคาที่
รถชนเสาไฟฟ้า,ถนนลื่น,ฝนตกถนนลื่น,ข่าวทั่วไป